pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. จัดประชุมมาตรการจัดการป่าไม้ไทยอย่างยั่งยืน ครั้งที่ 2
วันพฤหัสบดีที่ 1 พฤศจิกายน 2561
ทส. จัดประชุมมาตรการจัดการป่าไม้ไทยอย่างยั่งยืน ครั้งที่ 2
กระทรวงทรัพยากรธรรมชาติและสิ่งแวดล้อม จัดประชุมมาตรการจัดการป่าไม้ไทยอย่างยั่งยืน ครั้งที่ 2 โดยมีรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธาน ณ ห้องประชุมลําแพน ชั้น 9 กรมทรัพยากรทางทะเลและชายฝั่ง
ทส. จัดประชุมมาตรการจัดการป่าไม้ไทยอย่างยั่งยืน ครั้งที่ 2
กระทรวงทรัพยากรธรรมชาติและสิ่งแวดล้อม จัดประชุมมาตรการจัดการป่าไม้ไทยอย่างยั่งยืน ครั้งที่ 2 โดยมีรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธาน ณ ห้องประชุมลําแพน ชั้น 9 กรมทรัพยากรทางทะเลและชายฝั่ง
วันที่ 31 ตุลาคม 2561รัฐมนตรีว่าการกระทรวงทรัพยากรธรรมชาติและสิ่งแวดล้อม(พลเอก สุรศักดิ์ กาญจนรัตน์) เป็นประธานการประชุมติดตามการขับเคลื่อนมาตรการจัดการป่าไม้ไทยอย่างยั่งยืน ครั้งที่ 2 (การจัดการป่าไม้เพื่อสนับสนุนการพัฒนาประเทศ)โดยมีผู้เข้าร่วมประชุม ได้แก่ นายพงศ์บุณย์ ปองทอง รองปลัดกระทรวงทรัพยากรธรรมชาติและสิ่งแวดล้อม รักษาราชการแทน อธิบดีกรมป่าไม้ นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืชนายจตุพร บุรุษพัฒน์อธิบดีกรมทรัพยากรทางทะเลและชายฝั่ง และผู้บริหารข้าราชการเจ้าหน้าที่หน่วยงานในสังกัด ทส. ที่เกี่ยวข้อง เข้าร่วมประชุมณ ห้องประชุมลําแพน ชั้น 9 กรมทรัพยากรทางทะเลและชายฝั่ง
รัฐบาลไทย-ข่าวทำเนียบรัฐบาล-3 รัฐมนตรียื่นหนังสือลาออกต่อนายกรัฐมนตรี ผ่านเลขาธิการนายกรัฐมนตรี
วันพฤหัสบดีที่ 16 กรกฎาคม 2563
3 รัฐมนตรียื่นหนังสือลาออกต่อนายกรัฐมนตรี ผ่านเลขาธิการนายกรัฐมนตรี
3 รัฐมนตรียื่นหนังสือลาออกต่อนายกรัฐมนตรี ผ่านเลขาธิการนายกรัฐมนตรี
วันนี้ เวลา 10.00 น. นายอุตตม สาวนายน รัฐมนตรีว่าการกระทรวงการคลัง นายสุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม นายสนธิรัตน์ สนธิจิรวงศ์ รัฐมนตรีว่าการกระทรวงพลังงาน และนายกอบศักดิ์ ภูตระกูล รองเลขาธิการนายกรัฐมนตรี ฝ่ายการเมือง ได้ยื่นหนังสือลาออกจากความเป็นรัฐมนตรี กับนายดิสทัต โหตระกิตย์ เลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การสูบบุหรี่มีความเสี่ยงในการแพร่กระจายเชื้อไวรัสโควิด-19
วันอังคารที่ 5 พฤษภาคม 2563
การสูบบุหรี่มีความเสี่ยงในการแพร่กระจายเชื้อไวรัสโควิด-19
การสูบบุหรี่มีความเสี่ยงในการแพร่กระจายของเชื้อไวรัสโควิด-19 อย่างไร ??
ควันและละอองไอของบุหรี่นั้น ประกอบด้วย
-สารคัดหลั่ง
-น้ําลาย
-เสมหะ
-แบคทีเรียของผู้สูบ
รัฐบาลไทย-ข่าวทำเนียบรัฐบาล-สธ.วางแผนแก้ปัญหาอัตรากำลังคนทั้งระบบ คาดเสนอต่อ คกก.อัตรากำลังด้านสุขภาพ ต.ค.60
วันพุธที่ 7 มิถุนายน 2560
สธ.วางแผนแก้ปัญหาอัตรากําลังคนทั้งระบบ คาดเสนอต่อ คกก.อัตรากําลังด้านสุขภาพ ต.ค.60
กระทรวงสาธารณสุขวางแผนแก้ปัญหาการบรรจุข้าราชการเป็น 2 ระยะ โดยเร่งเกลี่ยตําแหน่งจากที่ว่างและผู้เกษียณ ส่วนการแก้ปัญหาทั้งระบบได้จัดทําแผนภาระสุขภาพและเสนออัตรากําลังคนต่อคณะอนุกรรมการอัตรากําลังด้านสุขภาพแห่งชาติ ประมาณเดือนตุลาคม 2560
นายแพทย์สมศักดิ์ อรรฆศิลป์ รองปลัดกระทรวงสาธารณสุข ให้สัมภาษณ์ถึงความคืบหน้าการจัดทํากรอบอัตรากําลังของกระทรวงสาธารณสุขว่า ขณะนี้ได้วิเคราะห์กรอบอัตรากําลังทุกวิชาชีพ ของสํานักงานปลัดกระทรวงสาธารณสุข ทั้งหน่วยบริการและหน่วยบริหารในส่วนภูมิภาค พบจํานวนคน และอัตราข้าราชการที่บรรจุตามข้อกําหนดของคณะกรรมการกําหนดเป้าหมายและนโยบายกําลังคนภาครัฐ (คปร.) ยังไม่พอกับภาระงาน นอกจากนี้ ยังมีความเหลื่อมล้ําในการบรรจุซึ่งบางวิชาชีพมีการบรรจุแล้ว 100 เปอร์เซ็นต์ ในขณะที่บางวิชาชีพบรรจุไม่ถึงร้อยละ 20 ในส่วนนี้ได้วางแผนแก้ปัญหาเป็น 2 ระยะ ได้แก่ 1.ระยะสั้น จะเกลี่ยตําแหน่งโดยจะดูจากตําแหน่งที่ว่าง เพื่อให้ร้อยละการบรรจุของแต่ละวิชาชีพไม่ต่างกันมาก 2.ระยะยาวเกลี่ยตําแหน่งจากตําแหน่งที่เกษียณอายุราชการ
นายแพทย์สมศักดิ์กล่าวต่อว่า สําหรับการแก้ปัญหาทั้งระบบ ได้เตรียมจัดทําแผนภาระสุขภาพที่เป็นภาพรวมของประเทศทั้งหมด และภาระในส่วนของกระทรวงสาธารณสุข จากนั้นจึงกําหนดกําลังคน และยื่นต่อคณะอนุกรรมการอัตรากําลังด้านสุขภาพแห่งชาติ เพื่อให้ทราบถึงความต้องการบุคลากร และอัตรากําลัง ประมาณเดือนตุลาคม 2560 โดยจะมีการติดตามและหารือผู้ที่เกี่ยวข้องทุก 2 เดือน
สําหรับกลุ่มที่เคยเป็นพนักงานของรัฐ (ซึ่งขณะนี้เป็นข้าราชการหมดแล้ว) ที่มีความเหลื่อมล้ําในเรื่องการเยียวยาในกลุ่มลูกจ้างชั่วคราวกับกลุ่มพนักงานราชการแล้วทําให้เงินเดือนสูงกว่าพนักงานของรัฐ และอายุราชการช่วงที่เป็นพนักงานราชการไม่ได้ถูกนํามาคํานวณบําเหน็จบํานาญ กระทรวงสาธารณสุขจะดําเนินการแก้ปัญหาดังกล่าว โดยจะสํารวจจํานวนพนักงานของรัฐทั้งส่วนกลางและภูมิภาคอีกครั้ง คาดภายใน 2 สัปดาห์จะได้ข้อมูลที่ชัดเจนเพื่อยื่นให้ ก.พ. พร้อมกันนี้ จะประสานกับกระทรวงการคลังเรื่องการคํานวณบําเหน็จบํานาญ โดยจะติดตามความคืบหน้าทุกสัปดาห์ นายแพทย์สมศักดิ์ กล่าว
******************************** 7 มิถุนายน 2560
รัฐบาลไทย-ข่าวทำเนียบรัฐบาล-โฆษกมหาดไทยเผยผลงาน 3 ปี ศูนย์ดำรงธรรม แก้ปัญหาประชาชนกว่า 3.1 ล้านเรื่อง พร้อมสั่งทุกจังหวัดจัดนิทรรศการโชว์ผลงานเด่น
วันพุธที่ 19 กรกฎาคม 2560
โฆษกมหาดไทยเผยผลงาน 3 ปี ศูนย์ดํารงธรรม แก้ปัญหาประชาชนกว่า 3.1 ล้านเรื่อง พร้อมสั่งทุกจังหวัดจัดนิทรรศการโชว์ผลงานเด่น
โฆษกมหาดไทยเผยผลงาน 3 ปี ศูนย์ดํารงธรรม แก้ปัญหาประชาชนกว่า 3.1 ล้านเรื่อง พร้อมสั่งทุกจังหวัดจัดนิทรรศการโชว์ผลงานเด่น
วันนี้ (18 ก.ค.60) ที่กระทรวงมหาดไทย นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทย เปิดเผยว่า ตามที่คณะรักษาความสงบแห่งชาติ ได้มีประกาศฉบับที่ 96/2557 ลงวันที่ 18 กรกฎาคม 2557 จัดตั้งศูนย์ดํารงธรรมจังหวัดขึ้น ณ ศาลากลางจังหวัด ทุกจังหวัด เพื่อทําหน้าที่ในการรับเรื่องร้องเรียนร้องทุกข์ การให้บริการข้อมูลข่าวสาร การให้คําปรึกษา การรับเรื่องปัญหาความต้องการ การรับฟังข้อเสนอแนะของประชาชน และเป็นศูนย์บริการร่วมตามมาตรา 32 แห่งพระราชกฤษฎีกาว่าด้วยหลักเกณฑ์และวิธีการบริหารจัดการบ้านเมืองที่ดี พ.ศ. 2546
เนื่องจากในวันนี้ (18 กรกฎาคม 2560) เป็นวันครบรอบ 3 ปีของการจัดตั้งศูนย์ดํารงธรรมจังหวัด ซึ่งตลอดระยะเวลาที่ผ่านมา กระทรวงมหาดไทยได้ดําเนินการพัฒนาปรับปรุงกระบวนการทํางานทุก ๆ ด้านอย่างต่อเนื่อง และเน้นการพัฒนาบุคลากรของศูนย์ดํารงธรรมให้มีความพร้อมในการทํางานทุกมิติ เพื่อรองรับภารกิจการให้บริการและแก้ไขปัญหาความเดือดร้อนของประชาชนในพื้นที่ได้อย่างมีประสิทธิภาพมากยิ่งขึ้น โดยตั้งแต่วันที่ 18 กรกฎาคม 2557 ถึงวันที่ 17 กรกฎาคม 2560 (ครบ 3 ปี) มีประชาชนเข้ารับบริการ จํานวน 3,175,304 เรื่อง สามารถดําเนินการได้แล้วเสร็จ 3,125,188 เรื่อง คิดเป็นร้อยละ 98.43 โดยแบ่งเป็น 1. บริการเบ็ดเสร็จ จํานวน 2,330,099 เรื่อง 2. บริการข้อมูลข่าวสาร จํานวน 429,754 เรื่อง 3. บริการให้คําปรึกษา จํานวน 181,226 เรื่อง 4. รับเรื่องร้องเรียน/ร้องทุกข์ จํานวน 118,191 เรื่อง 5. บริการรับเรื่องส่งต่อ จํานวน 60,420 เรื่อง 6. ดําเนินการด้วยชุดปฏิบัติการเคลื่อนที่เร็ว จํานวน 5,498 เรื่อง และ 7. การให้บริการงานตามนโยบายรัฐบาล (การแก้ไขปัญหาหนี้นอกระบบ) จํานวน 9,271 เรื่อง ดําเนินการแล้วเสร็จ 5,590 เรื่อง และอยู่ระหว่างดําเนินการ 3,681 เรื่อง เนื่องจากเป็นเรื่องที่เกี่ยวข้องกับข้อกฎหมายที่จําเป็นต้องใช้ระยะเวลาดําเนินการ
ในโอกาสนี้ กระทรวงมหาดไทยจึงได้สั่งการให้ทุกจังหวัดจัดกิจกรรมหรือนิทรรศการเกี่ยวกับการดําเนินงานของศูนย์ดํารงธรรม เพื่อเผยแพร่และประชาสัมพันธ์ผลงานในห้วงระยะเวลา 3 ปีที่ผ่านมาให้ประชาชนได้รับทราบ อาทิ ผลการดําเนินการที่สามารถแก้ไขปัญหาความเดือดร้อนของประชาชนที่สําคัญ เร่งด่วน หรือดําเนินการด้วยความยากลําบาก ประชาชนได้รับประโยชน์จํานวนมาก หรือเป็นการแก้ไขปัญหาเพื่อสาธารณประโยชน์ เป็นต้น โดยจัดแสดงผลงานเป็นเวลา15 วัน ตั้งแต่วันนี้เป็นต้นไป
รองปลัดกระทรวงมหาดไทย กล่าวเพิ่มเติมว่า สําหรับการเปิดศูนย์ดํารงธรรมเป็นสถานที่รับฟังความคิดเห็นและตอบคําถาม 4 ข้อของนายกรัฐมนตรี ตั้งแต่วันที่ 12 มิถุนายน 2560 เป็นต้นมา มีประชาชนเดินทางมาแสดงความคิดเห็นและตอบคําถามของนายกรัฐมนตรีจนถึงวันที่ 17 กรกฎาคม 2560 มีจํานวนรวมทั้งสิ้น 527,956 คน โดยจังหวัดที่มีผู้แสดงความคิดเห็นมากที่สุด 3 อันดับแรก คือ จังหวัดขอนแก่น 48,654 คน นครราชสีมา 44,226 คน และอุบลราชธานี 41,099 คน.
ครั้งที่ 101/2560
รัฐบาลไทย-ข่าวทำเนียบรัฐบาล-วิธีปฏิบัติที่ถูกต้องในช่วงการแพร่ระบาดของไวรัสโควิด-19 สำหรับพนักงานขับรถสาธารณะ ??
วันจันทร์ที่ 8 มิถุนายน 2563
วิธีปฏิบัติที่ถูกต้องในช่วงการแพร่ระบาดของไวรัสโควิด-19 สําหรับพนักงานขับรถสาธารณะ ??
วิธีปฏิบัติสําหรับพนักงานขับรถสาธารณะ
Q : วิธีปฏิบัติที่ถูกต้องในช่วงการแพร่ระบาดของไวรัสโควิด-19 สําหรับพนักงานขับรถสาธารณะ ??
A : - สวมหน้ากากอนามัยหรือหน้ากากผ้าระหว่างให้บริการ
- พนักงานขับรถที่ป่วย มีอาการไข้ ไอ จาม ห้ามขึ้นรถเด็ดขาด ควรกักตัวที่บ้าน เพื่อสังเกตอาการ
- พนักงานขับรถหรือพนักงานเก็บเงิน สามารถปฏิเสธผู้โดยสารที่ไม่สวมหน้ากากอนามัย และเมื่อรถโดยสารมีความหนาแน่น
รัฐบาลไทย-ข่าวทำเนียบรัฐบาล-ปลัด พม. กำชับ จนท. เร่งช่วยเหลือหญิงสู้ชีวิต ต้องรับภาระเพียงลำพังเลี้ยงดูลูกถึง 4 คน ที่ จ.บุรีรัมย์
วันพุธที่ 29 พฤศจิกายน 2560
ปลัด พม. กําชับ จนท. เร่งช่วยเหลือหญิงสู้ชีวิต ต้องรับภาระเพียงลําพังเลี้ยงดูลูกถึง 4 คน ที่ จ.บุรีรัมย์
ปลัด พม. กําชับ จนท. เร่งช่วยเหลือหญิงสู้ชีวิต ต้องรับภาระเพียงลําพังเลี้ยงดูลูกถึง 4 คน ที่ จ.บุรีรัมย์ และครอบครัวหญิงวัย 52 ปี พิการแขน-ขาลีบ ที่อาศัยอยู่กับแม่แก่ชราและน้องชายพิการสมองเสื่อม ที่ จ.ชลบุรี
วันนี้ (29 พ.ย. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่านายพุฒิพัฒน์ เลิศเชาวสิทธิ์ ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 764/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขและป้องกันปัญหาดังกล่าว โดยมีคณะผู้บริหารและผู้แทนหน่วยงานที่เกี่ยวข้อง เข้าร่วมประชุมณ ห้องประชุม ชั้น 8 กระทรวง พม. สะพานขาว กรุงเทพฯ
นายพุฒิพัฒน์กล่าวว่า จากกรณีหญิงวัย 33 ปี ประกอบอาชีพรับจ้างทั่วไป ต้องรับภาระเพียงลําพังเลี้ยงดูลูก ทั้ง 4 คน วัย 10 ขวบ 9 ขวบ 8 ขวบ และ 1 ขวบ ซึ่งบ่อยครั้งที่ลูกชายคนโตและคนรองต้องสลับกันหยุดเรียน เพื่อดูแล น้องคนเล็ก เนื่องจากผู้เป็นแม่ต้องออกไปรับจ้างทํางาน ครอบครัวมีฐานะยากจน ทําให้ทั้ง 5 ชีวิต อาศัยในบ้านสภาพเก่าทรุดโทรม และไม่มีห้องน้ําใช้ ที่อําเภอลําปลายมาศ จังหวัดบุรีรัมย์ นั้น ตนได้กําชับให้พัฒนาสังคมและความมั่นคง ของมนุษย์จังหวัดบุรีรัมย์ (พมจ.บุรีรัมย์) พร้อมหน่วยงานที่เกี่ยวข้อง เร่งลงพื้นที่เยี่ยมครอบครัว เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจของกระทรวง พม. พร้อมมอบสิ่งของเครื่องใช้ที่จําเป็นและอุปกรณ์การเรียน อีกทั้งประสานหน่วยงานที่เกี่ยวข้องในพื้นที่ช่วยเหลือดูแล ในเรื่องการศึกษาของเด็กอย่างต่อเนื่อง รวมทั้ง การซ่อมแซมปรับปรุงบ้านให้มีสภาพแข็งแรง มั่นคง ถูกสุขลักษณะ นอกจากนี้ การให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมาย และการส่งเสริมการประกอบอาชีพเพื่อสร้างรายได้ที่เพียงพอและมั่นคงในระยะยาวต่อไป
นายพุฒิพัฒน์กล่าวเพิ่มเติมว่า สําหรับกรณีหญิงวัย 52 ปี พิการแขน-ขาลีบ และหลังหัก จึงต้องใช้อุปกรณ์ ดามหลัง ทําให้เดินไม่สะดวก อาศัยอยู่กับแม่แก่ชราวัย 75 ปี สุขภาพไม่แข็งแรง น้องชายวัย 51 ปี พิการความจําเสื่อม และน้องสาววัย 47 ปี อาชีพค้าขาย ที่เป็นเสาหลักของครอบครัวด้วยการทํางานหารายได้จุนเจือครอบครัวเพียงคนเดียว ซึ่งทั้ง 4 ชีวิต อาศัยในบ้านสภาพเก่าทรุดโทรมใกล้ผุพัง ครอบครัวมีฐานะยากจน และได้ร้องขอรับสิทธิ์บัตรคนจน ตามสวัสดิการของรัฐ ที่จังหวัดชลบุรี นั้น ตนได้กําชับให้พัฒนาสังคมและความมั่นคงของมนุษย์จังหวัดชลบุรี (พมจ.ชลบุรี) พร้อมหน่วยงานที่เกี่ยวข้องในพื้นที่ เร่งลงพื้นที่เยี่ยมบ้าน เพื่อตรวจสอบข้อเท็จจริงและประเมินทางสังคม ของครอบครัวดังกล่าว เพื่อให้การช่วยเหลือในเบื้องต้นตามภารกิจด้านคนพิการ และผู้สูงอายุ พร้อมมอบสิ่งของเครื่องใช้ที่จําเป็น อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของผู้ป่วย อย่างใกล้ชิด และการปรับปรุงซ่อมแซมบ้านให้มีสภาพแข็งแรง มั่นคง ถูกสุขลักษณะ เหมาะสมกับคนพิการรวมทั้ง การช่วยเหลือในเรื่องการให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมาย และให้คําปรึกษาแนะนําในเรื่องการส่งเสริมการประกอบอาชีพแก่น้องสาว เพื่อสร้างรายได้ที่เพียงพอและมั่นคงสําหรับครอบครัว ในระยะยาวต่อไป
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม เป็นประธานในพิธีมอบวุฒิบัตรและปิดการฝึกอบรมสัมมนาหลักสูตร
วันพุธที่ 18 มกราคม 2560
ปลัดกระทรวงอุตสาหกรรม เป็นประธานในพิธีมอบวุฒิบัตรและปิดการฝึกอบรมสัมมนาหลักสูตร
18 มกราคม 2560 ปลัดกระทรวงอุตสาหกรรม เป็นประธานในพิธีมอบวุฒิบัตรและปิดการฝึกอบรมสัมมนาหลักสูตร "การเป็นข้าราชการที่ดี" รุ่นที่ 8
วันนี้ (18 มกราคม 2560) นายสมชาย หาญหิรัญ ปลัดกระทรวงอุตสาหกรรม เป็นประธานในพิธีมอบวุฒิบัตรและปิดการฝึกอบรมสัมมนาหลักสูตร "การเป็นข้าราชการที่ดี" รุ่นที่ 8 ของกระทรวงอุตสาหกรรม ซึ่งจัดเมื่อวันที่ 10 - 18 มกราคม 2560 ที่ผ่านมา ณ โรงแรมเดอะทวิน ทาวเวอร์ กรุงเทพ
รัฐบาลไทย-ข่าวทำเนียบรัฐบาล-กสร. พัฒนาศักยภาพเจ้าหน้าที่คุ้มครองแรงงานและ NGOs ร่วมขจัดปัญหาค้ามนุษย์ด้านแรงงาน
วันศุกร์ที่ 31 กรกฎาคม 2563
กสร. พัฒนาศักยภาพเจ้าหน้าที่คุ้มครองแรงงานและ NGOs ร่วมขจัดปัญหาค้ามนุษย์ด้านแรงงาน
กรมสวัสดิการและคุ้มครองแรงงาน พัฒนาศักยภาพเจ้าหน้าที่ผู้ปฏิบัติงานด้านคุ้มครองแรงงานและองค์กรพัฒนาเอกชน (NGOs) พร้อมหารือแนวทางการทํางานร่วมกันในการคุ้มครองสิทธิและขจัดปัญหาการค้ามนุษย์ด้านแรงงานอย่างมีประสิทธิภาพบนพื้นฐานความชอบธรรม
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยภายหลังเป็นประธานเปิดโครงการพัฒนาศักยภาพเจ้าหน้าที่ผู้ปฏิบัติงานด้านคุ้มครองแรงงานในการทํางานเป็นทีมร่วมกับองค์กรพัฒนาเอกชน(NGOs) วันที่ 31 กรกฎาคม 2563 ณ บ้านอัมพวา รีสอร์ทแอนด์สปา จังหวัดสมุทรสงคราม ว่าแรงงานเป็นปัจจัยสําคัญในการขับเคลื่อนองค์กรให้บรรลุเป้าหมาย เมื่อมีการจ้างงานก็อาจเกิดปัญหาด้านการคุ้มครองแรงงานขึ้น เช่น การถูกเอารัดเอาเปรียบ ปัญหาการใช้แรงงานเด็ก และการใช้แรงงานผิดกฎหมาย เป็นต้น ขณะเดียวกันปัญหาด้านแรงงานมักถูกเชื่อมโยงเข้ากับปัญหาการค้ามนุษย์ เรียกว่า การค้ามนุษย์ด้านแรงงานซึ่งส่งผลกระทบต่อภาพลักษณ์ของประเทศไทยในเวทีโลกและถูกหยิบยกขึ้นมาเป็นเงื่อนไขในการกีดกันทางการค้าระหว่างประเทศ กสร.ในฐานะหน่วยงานหลักที่มีภารกิจในการคุ้มครองแรงงาน ได้ดําเนินการอย่างเต็มกําลังเพื่อให้แรงงานได้รับสิทธิประโยชน์ตามกฎหมาย อย่างไรก็ตามเพื่อให้การคุ้มครองแรงงานเป็นไปอย่างทั่วถึง จึงได้พัฒนากลไกความร่วมมือระหว่างหน่วยงานภาครัฐและภาคประชาสังคมที่เกี่ยวข้องเพื่อให้การป้องกันและแก้ไขปัญหาด้านแรงงานมีประสิทธิภาพมากยิ่งขึ้นซึ่งองค์กรพัฒนาเอกชน(NGOs) ด้านแรงงานมีส่วนสําคัญและร่วมขับเคลื่อนภารกิจดังกล่าวกับกสร. มาอย่างต่อเนื่อง
นายอภิญญา กล่าวต่อว่า เพื่อยกระดับความร่วมมือในการดําเนินการป้องกันและแก้ไขปัญหาด้านแรงงาน กสร.จึงได้จัดโครงการพัฒนาศักยภาพเจ้าหน้าที่ผู้ปฏิบัติงานด้านคุ้มครองแรงงานในการทํางานเป็นทีมร่วมกับองค์กรพัฒนาเอกชน(NGOs) ขึ้น โดยมีวัตถุประสงค์เพื่อเสริมสร้างความรู้ความเข้าใจด้านกฎหมายคุ้มครองแรงงานให้แก่เจ้าหน้าที่ภาครัฐที่ปฏิบัติงานด้านคุ้มครองแรงงานและบุคลากรขององค์กรพัฒนาเอกชน (NGOs)พร้อมหารือแนวทางพัฒนารูปแบบการปฏิบัติงานร่วมกันระหว่างเจ้าหน้าที่ภาครัฐและ NGOsในการป้องกันและแก้ไขปัญหาด้านแรงงาน โดยเฉพาะอย่างยิ่งในเรื่องของการค้ามนุษย์ด้านแรงงานให้เป็นไปอย่างมีประสิทธิภาพบนพื้นฐานของความถูกต้องและชอบธรรม สําหรับผู้เข้ารับการอบรมประกอบด้วย เจ้าหน้าที่จากกรมสวัสดิการและคุ้มครองแรงงาน กรมการจัดหางาน และบุคลากรของ NGOs รวมทั้งสิ้น จํานวน 50 คน
รัฐบาลไทย-ข่าวทำเนียบรัฐบาล-รัฐบาลขอความร่วมมือประชาชน อย่าไปโรงพยาบาลเพื่อตรวจหาเชื้อโควิด-19 เอง หากไม่เข้าเกณฑ์เสี่ยง ร่วมใจกันสงวนทรัพยากรเพื่อผู้ป่วยจำเป็น
วันเสาร์ที่ 21 มีนาคม 2563
รัฐบาลขอความร่วมมือประชาชน อย่าไปโรงพยาบาลเพื่อตรวจหาเชื้อโควิด-19 เอง หากไม่เข้าเกณฑ์เสี่ยง ร่วมใจกันสงวนทรัพยากรเพื่อผู้ป่วยจําเป็น
รัฐบาลขอความร่วมมือประชาชน อย่าไปโรงพยาบาลเพื่อตรวจหาเชื้อโควิด-19 เอง หากไม่เข้าเกณฑ์เสี่ยง ร่วมใจกันสงวนทรัพยากรเพื่อผู้ป่วยจําเป็น
ศาสตราจารย์นฤมลภิญโญสินวัฒน์โฆษกประจําสํานักนายกรัฐมนตรีขอความร่วมมือพี่น้องประชาชนที่มีสุขภาพแข็งแรงไม่อยู่ในกลุ่มเสี่ยงไม่มีอาการไข้ไม่มีประวัติสัมผัสใกล้ชิดกับผู้ป่วยไม่เดินทางมาจากต่างประเทศที่ประกาศเป็นพื้นที่ติดโรคหรือพื้นที่ที่มีการระบาดอย่างต่อเนื่องอย่าตัดสินใจไปโรงพยาบาลเองเพื่อตรวจหาเชื้อโควิด-19เพราะขณะนี้มีคนจํานวนมากไปตรวจหาเชื้อโควิด-19ทั้งที่โรงพยาบาลรัฐและโรงพยาบาลเอกชนจํานวนมากทําให้เจ้าหน้าที่ไม่สามารถให้บริการได้และน้ํายาที่ใช้ในการตรวจเชื้อไม่เพียงพอซึ่งรัฐบาลกําลังเร่งจัดหาให้สถานพยาบาลเป็นการด่วน
ทั้งนี้อยากให้พี่น้องประชาชนเข้าใจว่าหากคนปกติทั่วไปไม่มีอาการไข้ไม่ไปอยู่ร่วมหรือมีประวัติสัมผัสกับกลุ่มเสี่ยงหรือเดินทางมาจากพื้นที่เสี่ยงไม่มีความจําเป็นต้องตรวจหาเชื้อโควิด-19เพราะเมื่อไม่มีอาการอะไรไม่มีไข้ไปตรวจเมื่อรู้ผลแต่ก็ไม่ได้หมายความว่าจะปลอดภัยเพราะต้องกักตนเองอีก14วันจึงอยากขอให้เก็บน้ํายาให้สําหรับคนหรือผู้ป่วยที่แพทย์ประเมินว่ามีโอกาสสูงในการมีเชื้อโควิดดีกว่า
โฆษกประจําสํานักนายกรัฐมนตรียังยืนยันตามคําแนะนําของแพทย์และกระทรวงสาธารณสุขว่าประชาชนทั่วไปที่มีสุขภาพแข็งแรงสามารถใช้หน้ากากผ้าแทนได้เพื่อที่จะได้เก็บสํารองหน้ากากอนามัยให้หมอพยาบาลและเจ้าหน้าที่ที่ต้องทํางานในด่านหน้ากับผู้ป่วยจริงในโรงพยาบาลขณะนี้ได้มีไว้ใช้มั่นใจคนไทยจะร่วมมือร่วมใจฝ่าวิกฤตนี้ไปด้วยกัน
..................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ประสานพลังเคลียร์ปัญหา พ.ร.บ. พลังงานนิวเคลียร์เพื่อสันติ 2559 กับ X-Ray ทันตกรรม
วันอังคารที่ 11 เมษายน 2560
ประสานพลังเคลียร์ปัญหา พ.ร.บ. พลังงานนิวเคลียร์เพื่อสันติ 2559 กับ X-Ray ทันตกรรม
ประสานพลังเคลียร์ปัญหา พ.ร.บ. พลังงานนิวเคลียร์เพื่อสันติ 2559 กับ X-Ray ทันตกรรม
เมื่อวันที่ 3 เมษายน พ.ศ. 2559 ปลัดกระทรวงวิทยาศาสตร์และเทคโนโลยี รศ.นพ.สรนิต ศิลธรรม ได้จัดประชุมเพื่อเคลียร์ปัญหาข้อข้องใจในเรื่องพระราชบัญญัติพลังงานนิวเคลียร์เพื่อสันติ พ.ศ. 2559 กับเครื่องกําเนิดรังสีทันตกรรม ได้เชิญทุกภาคส่วนที่เกี่ยวข้องร่วมหารือในครั้งนี้ โดยมีรัฐมนตรีว่าการกระทรวงวิทยาศาสตร์และเทคโนโลยี ดร. อรรชกา สีบุญเรือง เป็นประธานการประชุม หน่วยงานที่ตอบรับและเข้าร่วมประชุมเกือบ 20 หน่วยงานได้แก่ ทันตแพทยสภา ราชวิทยาลัยทันตแพทย์แห่งประเทศไทย ทันตแพทยสมาคมแห่งประเทศไทยในพระบรมราชูปถัมภ์ สมาคมศัลยศาสตร์ช่องปากและแม็กซิลโลเฟเชียลแห่งประเทศไทย ในพระบรมราชูปถัมภ์คณบดีคณะทันตแพทยศาสตร์ จากจุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยมหิดล มหาวิทยาลัยสงขลานครินทร์ มหาวิทยาลัยเทคโนโลยีสุรนารี ชมรมทันตอาสา ชมรมทันตแพทย์โรงพยาบาลศูนย์โรงพยาบาลทั่วไป ชมรมทันตสาธารณสุขภูธร ประธานราชวิทยาลัยรังสีแพทย์แห่งประเทศไทย ประธานคณะกรรมการวิชาชีพรังสีเทคนิค สํานักงานกฤษฎีกา กรมวิทยาศาสตร์การแพทย์ กรมสนับสนุนบริการสุขภาพ สํานักงานปรมาณูเพื่อสันติ สถาบันประสาทวิทยา โรงพยาบาลรามาธิบดี และผู้ทรงคุณวุฒิในคณะกรรมการพลังงานนิวเคลียร์เพื่อสันติ
บรรยากาศในการประชุมเป็นภาพบวกมากกว่าครั้งก่อนๆ ที่ผ่านมาอย่างเห็นได้ชัด ที่ประชุมสามารถมีมติที่เห็นตรงกันใน ๕ ประเด็น ได้แก่
1. ทุกหน่วยงานเห็นตรงกันที่จะต้องมีการควบคุมเครื่องกําเนิดรังสี เพื่อประโยชน์และความปลอดภัยของผู้รับบริการและผู้ให้บริการ
2. การขออนุญาตทํา มีไว้ในครอบครอง หรือใช้เครื่องกําเนิดรังสีที่ใช้ทางการแพทย์ มอบให้กรมวิทยาศาสตร์การแพทย์ทําหน้าที่ตรวจสภาพเครื่องและรับคําขออนุญาต แล้วส่งข้อมูลมาออกใบอนุญาตที่ ปส.
3. เจ้าหน้าที่ความปลอดภัยทางรังสี อนุญาตให้ 5 อาชีพต่อไปนี้ ซึ่งได้รับการเรียนรู้และอบรม เกี่ยวกับรังสีมาเป็นอย่างดีแล้ว สามารถปฏิบัติหน้าที่เป็นเจ้าหน้าที่ความปลอดภัยทางรังสีได้ ประกอบด้วย แพทย์ ทันตแพทย์ สัตวแพทย์ รังสีเทคนิค และฟิสิกส์การแพทย์ โดยในการต่ออายุใบประกอบวิชาชีพ จะมอบให้สภาวิชาชีพเป็นผู้บริหารจัดการโดยตรง
4. อัตราโทษที่มีความกังวลว่าจะเป็นอัตราโทษขั้นสูงนั้น ปส. จะมีวิธีการป้องกันไม่ให้มีการ ฝ่าฝืนกฎหมาย โดยใช้กระบวนการทางบริหาร เช่น การออกหนังสือแจ้งเตือนก่อนใบอนุญาตหมดอายุ และมีแนวทางในการพิจารณาก่อนการดําเนินการตามกฎหมาย
5. การขอยกเว้น ยังมีประเด็นในทางวิชาการ และเหตุผลทางกฎหมาย โดยท่าน รวท.จะนําไปหารือ กับคณะกรรมการพลังงานนิวเคลียร์เพื่อสันติ
สอบถามรายละเอียดเพิ่มเติมได้ที่ กลุ่มส่งเสริมฝึกอบรมและเผยแพร่ประชาสัมพันธ์สํานักนโยบายและบริหารด้านพลังงานปรมาณู สํานักงานปรมาณูเพื่อสันติ โทรศัพท์ ๐ ๒๕๙๖ ๗๖๐๐ ต่อ 1123 – 1127 วันที่ 4 เมษายน 2560
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทรศัพท์ 0 2333 3700 ต่อ 3728 - 3732 โทรสาร 0 2333 3834
e-mail : pr@most.go.th Facebook : sciencethailand
Call Center กระทรวงวิทยาศาสตร์และเทคโนโลยี โทร.1313
รัฐบาลไทย-ข่าวทำเนียบรัฐบาล-ทส.ร่วมประชุมนัดพิเศษ ยกระดับมาตรการในการป้องกันและแก้ไขปัญหามลพิษจากฝุ่นละออง
วันศุกร์ที่ 24 มกราคม 2563
ทส.ร่วมประชุมนัดพิเศษ ยกระดับมาตรการในการป้องกันและแก้ไขปัญหามลพิษจากฝุ่นละออง
ทส.ร่วมประชุมนัดพิเศษ ยกระดับมาตรการในการป้องกันและแก้ไขปัญหามลพิษจากฝุ่นละออง
ทส.ร่วมประชุมนัดพิเศษ ยกระดับมาตรการในการป้องกันและแก้ไขปัญหามลพิษจากฝุ่นละออง
วานนี้ (23 ม.ค. 63) เวลา 13.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมประชุมนัดพิเศษหารือส่วนราชการและภาคส่วนที่เกี่ยวข้องในการยกระดับมาตรการในการป้องกันและแก้ไขปัญหามลพิษจากฝุ่นละอองในช่วงสถานการณ์วิกฤต ตามที่กระทรวงทรัพยากรธรรมชาติและสิ่งแวดล้อม เสนอคณะรัฐมนตรี เมื่อวันที่ 21 มกราคม 2563 เพื่อมอบหมายหน่วยงานรับผิดชอบดําเนินการโดยเร่งด่วน โดยมี พลเอก ประวิตร วงษ์สุวรรณ รองนายกรัฐมนตรี ประธานกรรมการสิ่งแวดล้อมแห่งชาติ (กก.วล.) เป็นประธานการประชุมฯ ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม
ภายหลังการประชุมฯ พลเอก ประวิตร วงษ์สุวรรณ ได้แถลงข่าวกับสื่อมวลชนว่า การประชุมในวันนี้ ได้เน้นย้ําให้ทุกหน่วยงานดําเนินการตามมาตรการในการป้องกันและแก้ไขปัญหามลพิษอย่างเข้มงวด โดยดําเนินการตามแผนปฏิบัติการขับเคลื่อนวาระแห่งชาติ "การแก้ไขปัญหามลพิษด้านฝุ่นละออง" พร้อมขอความร่วมมือจากประชาชนทุกคน ให้ความร่วมมือและปฏิบัติตามมาตรการของภาครัฐ เพื่อให้สถานการณ์กลับสู่สภาวะปกติโดยเร็ว ทั้งนี้ การแก้ไขปัญหามลพิษในแต่ละจังหวัด ให้ผู้ว่าราชการจังหวัดเป็น Single Command ส่วนในกรุงเทพมหานคร มอบให้ผู้ว่าการราชการกรุงเทพมหานคร เป็นผู้ควบคุมและดําเนินการต่อไป
รัฐบาลไทย-ข่าวทำเนียบรัฐบาล-รมว.พม. ชื่นชม 2 เด็กหญิงวัย 12 ปี ครอบครัวยากจน แต่สู้ชีวิต รับจ้างทำงานเสริมหารายได้จุนเจือครอบครัว และดูแลพ่อที่ป่วยเป็นโรคอัมพฤกษ์ ที่ จ.สมุทรปราการ และ จ.นครราชสีมา
วันจันทร์ที่ 9 ตุลาคม 2560
รมว.พม. ชื่นชม 2 เด็กหญิงวัย 12 ปี ครอบครัวยากจน แต่สู้ชีวิต รับจ้างทํางานเสริมหารายได้จุนเจือครอบครัว และดูแลพ่อที่ป่วยเป็นโรคอัมพฤกษ์ ที่ จ.สมุทรปราการ และ จ.นครราชสีมา
รมว.พม. ชื่นชม 2 เด็กหญิงวัย 12 ปี ครอบครัวยากจน แต่สู้ชีวิต รับจ้างทํางานเสริมหารายได้จุนเจือครอบครัว และดูแลพ่อที่ป่วยเป็นโรคอัมพฤกษ์ ที่ จ.สมุทรปราการ และ จ.นครราชสีมา
วันนี้ (9 ต.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 730/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า จากกรณีเด็กหญิงวัย 12 ปี ครอบครัวมีฐานะยากจน แต่สู้ชีวิต รับภาระ เพียงลําพังดูแลพ่อที่ป่วยเป็นโรคอัมพฤกษ์ ไม่สามารถเดินได้ อาศัยเวลาว่างหลังเลิกเรียนและในวันหยุดรับจ้างขายผัก และเก็บขวดพลาสติกไปขาย เพื่อหารายได้จุนเจือครอบครัว ที่อําเมือง จังหวัดสมุทรปราการ และกรณีเด็กหญิง วัย 12 ปี ครอบครัวมีฐานะยากจน แต่สู้ชีวิต อาศัยเวลาว่างหลังเลิกเรียนและในวันหยุดรับจ้างขายลูกชิ้นทอดในตลาด และช่วยงานที่ฟาร์มไก่ เพื่อหารายได้เลี้ยงดูตนเองและจุนเจือครอบครัว ที่อําเภอเมือง จังหวัดนครราชสีมา นั้น ตนขอชื่นชมเด็กหญิงทั้ง 2 คน ที่มีความขยันหมั่นเพียร กตัญญู มีมุมานะอดทน มีความตั้งใจช่วยเหลือครอบครัว โดยไม่ย่อท้อต่อความยากลําบาก นับว่าเป็นตัวอย่างที่ดีของเด็กและเยาวชน ทั้งนี้ ตนได้กําชับให้พัฒนาสังคมและ ความมั่นคงของมนุษย์จังหวัด (พมจ.) ทั้ง 2 จังหวัด ได้แก่ พมจ.สมุทรปราการ และ พมจ.นครราชสีมา พร้อมหน่วยงาน ที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กและคนพิการของกระทรวง พม. พร้อมมอบสิ่งของเครื่องใช้ที่จําเป็น และอุปกรณ์การศึกษา อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการศึกษาของเด็กทั้ง 2 คนอย่างต่อเนื่องในระยะยาว การรักษาพยาบาลอาการป่วยของผู้ที่ป่วยอย่างใกล้ชิด และช่วยเหลือให้คําปรึกษาแนะนํา ในเรื่องสวัสดิการสังคมตามความเหมาะสม รวมทั้ง ให้คําแนะนําแก่ครอบครัวดังกล่าวในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงในระยะยาวต่อไป
รัฐบาลไทย-ข่าวทำเนียบรัฐบาล-กรมบัญชีกลาง ยัน ! งบประมาณผูกพันข้ามปี เบิกจ่ายได้ตามปกติ
วันพฤหัสบดีที่ 30 มกราคม 2563
กรมบัญชีกลาง ยัน ! งบประมาณผูกพันข้ามปี เบิกจ่ายได้ตามปกติ
กรมบัญชีกลางยืนยัน การเบิกจ่ายเงินงบประมาณ ปี 63 ของส่วนราชการที่ได้ดําเนินการไว้แล้ว ทั้งงบประจําและลงทุน สามารถเบิกจ่ายจากงบประมาณผูกพันข้ามปี (62) ไปพลางก่อนได้ตามปกติ
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า พระราชบัญญัติวิธีการงบประมาณ พ.ศ. 2561 มาตรา 43 บัญญัติให้การขอเบิกเงินจากคลังตามงบประมาณรายจ่ายประจําปีงบประมาณใด ให้กระทําได้แต่เฉพาะภายในปีงบประมาณนั้น ในกรณีที่หน่วยรับงบประมาณได้ก่อหนี้ผูกพันไว้ก่อนสิ้นปีงบประมาณ และไม่สามารถเบิกเงินจากคลังได้ทันภายในปีงบประมาณ ให้ขยายเวลาขอเบิกเงินจากคลังได้อีกไม่เกินหกเดือนของปีงบประมาณถัดไป เว้นแต่มีความจําเป็นต้องขอเบิกเงินจากคลังภายหลังเวลาดังกล่าว ให้ขอทําความตกลงกับกระทรวงการคลังเพื่อขอขยายเวลาออกไปได้อีก ไม่เกินหกเดือน โดยหน่วยรับงบประมาณได้มีการกันเงินไว้ตามระเบียบเกี่ยวกับการเบิกจ่ายเงินจากคลังแล้ว ซึ่งระเบียบกระทรวงการคลังว่าด้วยการเบิกเงินจากคลัง การรับเงิน การจ่ายเงิน การเก็บรักษาเงิน และการนําเงินส่งคลัง พ.ศ. 2562 ข้อ 106 กําหนดให้การขอกันเงินไว้เบิกเหลื่อมปี หน่วยงานของรัฐต้องดําเนินการก่อนสิ้นปีงบประมาณ โดยปฏิบัติตามวิธีการที่กระทรวงการคลังกําหนด
“กรณีที่ พ.ร.บ.งบประมาณรายจ่าย ปี 63 ยังไม่ประกาศใช้นั้น หน่วยงานของรัฐที่มีโครงการและได้ดําเนินการก่อหนี้ผูกพันข้ามปีโดยการจัดซื้อจัดจ้างไว้แล้ว สามารถเบิกจ่ายเงินได้ตามปกติ โดยไม่เกี่ยวกับกับ พ.ร.บ.งบประมาณรายจ่าย ปี 63 ซึ่งไม่มีผลกระทบกับหน่วยงานแต่อย่างใด” โฆษกกรมบัญชีกลาง กล่าว
โฆษกกรมบัญชีกลาง กล่าวเพิ่มเติมว่า เพื่อให้กระบวนการเร่งรัดการใช้จ่ายเงินงบประมาณในภาพรวมของประเทศเป็นไปอย่างมีประสิทธิภาพ จึงขอให้หน่วยงานของรัฐมั่นใจและเร่งเบิกจ่ายเงินงบประมาณโดยเร็ว เพื่อให้มีเม็ดเงินกระจายเข้าสู่ระบบเศรษฐกิจในภาพรวมต่อไป